CELEX: 62010CN0621
Language: mt
Date: 2010-12-29 00:00:00
Title: Kawża C-621/10: Talba għal deċiżjoni preliminari mressqa mill-Administrativen sad Varna (Il-Bulgarija) fid- 29 ta’ Diċembru 2010 — “Balkan and Sea Properties” ADSITS vs Direttur tal-Uffiċċju ta’ Varna “Appelli u l-Amministrazzjoni tal-Eżekuzzjoni” (Direktor na Direktsia “Obzhalvane i upravlenie na izpalnenieto” — Varna)

5.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/15
            
         Talba għal deċiżjoni preliminari mressqa mill-Administrativen sad Varna (Il-Bulgarija) fid-29 ta’ Diċembru 2010 — “Balkan and Sea Properties” ADSITS vs Direttur tal-Uffiċċju ta’ Varna “Appelli u l-Amministrazzjoni tal-Eżekuzzjoni” (Direktor na Direktsia “Obzhalvane i upravlenie na izpalnenieto” — Varna)
   (Kawża C-621/10)
   2011/C 72/27
   Lingwa tal-kawża: il-Bulgaru
   
      Qorti tar-rinviju
   
   Administativen sad Varna
   
      Partijiet fil-kawża prinċipali
   
   
      Rikorrenti:‘Balkan and Sea properties’ ADSITS
   
      Konvenuti: Direttur tal-Uffiċċju ta’ Varna ‘Appelli u l-Amministrazzjoni tal-Eżekuzzjoni’ (Direktor na Direktsia ‘Obzhalvane i upravlenie na izpalnenieto’ — Varna)
   
      Domandi preliminari
   
   
               (1)
            
            
               L-Artikolu 80(1)(ċ) tad-Direttiva 2006/112/KE (1) għandu jiġi interpretat fis-sens li meta jkun hemm provvista bejn persuni relatati, sa fejn il-korrispettiv ikun ogħla mill-valur tas-suq miftuħ, l-ammont taxxabbli huwa l-valur tas-suq miftuħ tat-tranżazzjoni biss jekk il-fornitur ma għandux dritt għal tnaqqis tal-VAT kollha dovuta fuq ix-xiri/il-bejgħ tal-merkanzija li hija s-suġġett tal-provvista?
            
         
               (2)
            
            
               L-Artikolu 80(1)(ċ) tad-Direttiva 2006/112/KE għandu jiġi interpretat fis-sens li meta fornitur ikun eżerċita d-dritt għal tnaqqis tal-VAT kollha dovuta fuq prodotti u servizzi li kienu s-suġġett ta’ provvista sussegwenti bejn persuni relatati bi prezz ogħla mill-valur tas-suq miftuħ u d-dritt għal tnaqqis ma kienx korrett skont l-Artikoli 173 sa 177 tad-Direttiva, Stat Membru ma jistax jadotta miżuri fejn l-ammont taxxabbli jkun esklużivament il-valur tas-suq miftuħ?
            
         
               (3)
            
            
               L-Artikolu 80(1) tad-Direttiva 2006/112/KE jikkostitwixxi lista eżawrjenti tal-każijiet li jirrappreżentaw iċ-ċirkustanzi li fihom l-Istati Membri jistgħu jieħdu miżuri fejn l-ammont taxxabbli fir-rigward ta’ provvisti jkun il-valur tas-suq miftuħ tat-tranżazzjoni?
            
         
               (4)
            
            
               Dispożizzjoni nazzjonali bħall-punt 1 tal-Artikolu 27(3) taz-Zakon za danak varhu dobavenata soynost (Liġi dwar il-VAT) hija ammissibbli f’ċirkustanzi oħra minbarra dawk elenkati fl-Artikolu 80(1)(a), (b) u (ċ) tad-Direttiva 2006/112/KE?
            
         
               (5)
            
            
               F’każ bħal dan inkwistjoni, id-dispożizzjoni tal-Artikolu 80(1)(ċ) tad-Direttiva 2006/112/KE għandha effett dirett u l-qorti nazzjonli tista’ tapplikaha direttament?
            
         
      (1)  Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1)